Օտո Ադո

Օտո Ադո (, ), գանացի ֆուտբոլիստ, հանդես է եկել որպես կիսապաշտպան։ Ներկայումս հանդիսանում է «Բորուսիա Մյոնխենգլադբախ» ֆուտբոլային ակումբի գլխավոր մարզչի օգնական։

Ակումբային կարիերա 
Ադոն իր կարիերան սկսել է 1991 թվականին՝ Համբուրգում։ Խաղացել է տեղի «Բրամգելդեր» և «93 Համբուրգ» ակումբներում։ Հետագայում տեղափոխվել է «Հաննովեր 96», որտեղ խաղացել է Ջերալդ Ասամոյի և Ֆաբիան Էրնսթոնի հետ։ Այս թիմը ավելի քան 100 գոլի հեղինակ է, սակայն որակավորման փլեյ էֆում զիջել է «Էներգիին»։

1998 թվականին «Հաննովերը» վերջապես կարողացավ հասնել Երկրորդ Բունդեսլիգա։ Իր առաջին մրցաշրջանում Օտոն՝ մասնակցելով 30 հանդիպման, կարողացավ դառնալ 7 գոլի հեղինակ՝ դառնալով առաջնության լավագույն ֆուտբոլիստներից մեկը։ Մրցաշրջանի ավարտից հետո նա տեղափոխվեց «Դորտմունդի Բորուսիա»։ Թիմի կազմում մասնակցել է 75 հանդիպան, 2002 թվականին կարողացել է դառնալ Գերմանիայի չեմպիոն։ Հանդես գալով ակումբում, Ադոն հաճախ վնասվածքներ է ստացել՝ երեք անգամ պատռել է խաչաձև կապանները։ 2002 թվականի մայիսի 8-ին «Բորուսիայի» կազմում Ադոնը մասնակցել է ՈՒԵՖԱ-ի գավաթի եզրափակիչ հանդիպմանը, որտեղ 3:2 հաշվով պարտվել են «Ֆեյենորդին»։

2003 թվականի սեպտեմբերի 24-ին ՈՒԵՖԱ-ի գավաթի առաջնությունում՝ «Ավստրիայի» դեմ խաղի ժամանակ, Ադոնը երրորդ անգամ վնասեց իր աջ ծունկը՝ հայտնվելով կարիերան ավարտելու վտանգի առաջ։ Այս վնասվածքի պատճառով ֆուտբոլիստը կորցրեց ամբողջ 2004 թվականը, վերադարձավ միայն 2005 թվականի հունվար ամսվա վերջերին՝ մասնակցելով «Բորուսիա Մյոնխենգլադբախ»ի դեմ կայացած հանդիպմանը։ 2005/2006 թվականին նա տեղափոխվեց «Մայնց 05»

2007 թվականի օգոստոսի 9-ին Ադոնը պայմանագիր ստորագրեց իր հարազատ ակումբի՝ «Համբուգի» հետ։ 2007/2008 մրցաշրջանում թիմի հիմնական կազմում անցկացրեց 4 հանդիպում։ Մրցաշրջանի ավարտից հետո հայտարարեց իր կարիերայի ավարտի մասին։

Միջազգային կարիերա 
Չնայած Ադոն ծնվել է Գերմանիայում, նա ուներ Գանայի քաղաքացիություն, այդ իսկ պատճառով հանդես էր գալիս նրա ազգային հավաքականում։ Դեբյուտային հանդիպումը կայացել է 1999 թվականի փետրվարի 28-ին, Էրիթրեայի ազգային հավաքականի դեմ խաղում։ Առաջին առաջնությունը, որին Ադոն հրավիրվել և մասնակցել է, Աֆրիկայի ազգերի առաջնությունն էր՝ 2000 թվականին։ 2006 թվականի աշխարհի առաջնությունում՝ Չեխիայի դեմ խաղում, Ադոն խաղադաշտ դուրս եկավ որպես աջ կիսապաշտպան (2:0)։ Բացի այդ, նա նաև փոխարինման է դուրս եկել ԱՄՆ-ի դեմ կայացած հանդիպման ժամանակ։

Մարզչական կարիերա 
Կարիերայի ավարտից հետո Ադոնը սկսեց իր մարզչական կարիերան՝ «Համբուրգի» պատանեկան հավաքականում, որպես մարզչի օգնական։ 2010/11 նա դարձավ ակումբի գլխավոր մարզիչ։ 2012 թվականի ապրիլից մինչև մայիս ֆուտբոլային մարզչի դասեր է անցել, որից հետո՝ 2012 թվականի մարտի 27-ին ստացել է իր մարզչի լիցենզիան։

2013 թվականի սեպտեմբերի 17-ին Տորստենա Ֆինկայի հեռացումից և Ռոդոլֆո Կարդոսոյի նշանակումից հետո Ադոնը դարձավ թիմի գլխավոր մարզչի պաշտոնակատարը։ «Վերդեր» 0:2 «Համբուրգ» պարտությունից հետո կարողացավ 1:0 հաշվով հաղթել «Գրոյթերային», որից հետո վերադարձավ թիմի պատանեկան հավաքական։ 2014/2015 մրցաշրջանից հետո նոր պայմանագիր չի կնքել։

2014 թվականին՝ աշխարհի առաջնության ժամանակ եղել է Գանայի ազգային հավաքականի գլխավոր սկաուտ։

Ձեռքբերումններ 
Բորուսիա Դորտմունդ
 Գերմանիայի առաջնություն (1)։ 2001/2002
 ՈՒԵՖԱյի գավաթի առաջնության ֆինալիստ (1)։ 2001/2002

Բնութագիր 
Ադոն ուժեղ է մեկ-մեկ խաղի ժամանակ։ Ուներ լավ ֆիզիկական տվյալներ։ Համարվում է ունիվերսալ կիսապաշտպան, քանի որ կարողանում է հանդես գալ երկու եզրերում։ Նրա հիմնական հմտությունը գնդակը հիասքանչ վարելն է։

Ծանոթագրություններ

Արտաքին հղումներ 
 Otto Addo — World Footballers 

Բունդեսլիգայի ֆուտբոլիստներ
Ֆուտբոլի կիսապաշտպաններ
Բորուսիա Դորտմունդի ֆուտբոլիստներ